Spørger man hvilken af "de to reformationer" der med hensyn til [[historie|historiske]] virkninger blev mest betydningsfuld, er svaret ikke tvivlsomt: det var så afgjort den ''humanistiske''. Den prægede [[Vesteuropa]]s reformation endnu dybere og bredere end den lutherske reformation gjorde, og fik dermed til sin tid stor indflydelse i [[Amerika]]; og mens den lutherske reformation på alle måder, også geografisk, begrænsedes og blev en måske af og til dyb, men under alle omstændigheder ''smal'' strøm, så påvirkede den ''humanistiske reformation'' hele Europa, al vesterlandsk [[kultur]], gennemsyrede alt og alle indefra, nedbrød kirkens formynderskab og fjernede de gamle [[autoritet]]er.
Filosofi Historie